Adif iniciarà el pròxim 22 de juny una actuació integral de modernització de la infraestructura en el túnel de Toses (Girona), situat a la línia d'ample convencional Barcelona-Puigcerdà.
Amb un pressupost estimat superior als 9,5 milions d'euros, aquesta actuació té com a objectiu intervenir en l'estructura d'aquest túnel, situat entre Planoles i La Molina, mitjançant la seva rehabilitació per a pal·liar els danys i patologies detectats a les inspeccions realitzades a càrrec de tècnics especialitzats, tant d'Adif com d'empreses externes, la darrera d'elles el passat mes de març, i recollides en els seus informes.
Es duran a terme treballs per a la millora revestiment actual.
Així mateix, s'actuarà en la millora del drenatge longitudinal en ambdós costats de la via.
D'aquesta manera, es pretén garantir l'estabilitat i durabilitat de l'estructura, la total disponibilitat i seguretat de la infraestructura, reduir les necessitats de manteniment i minimitzar la probabilitat d'incidències amb afectació al servei.
A més, s'eliminarà la Limitació Temporal de Velocitat existent actualment.
Finalitzat el 1922, està situat en el trajecte Ripoll-Puigcerdà, sota la Collada de Toses, i té una longitud de 3.909 m.
La seva secció transversal és de mig punt i compta amb parets laterals rectes amb una amplada i alçada d'aproximadament 5,3 metres.
La plataforma és de via única sobre balast, està electrificat mitjançant catenària compensada i està equipat amb bloqueig d'alliberament automàtic telecomandat des del Control de Trànsit Centralitzat (CTC) de Barcelona, a més de comandament local, balises del sistema ASFA (Anunci de Senyals i Frenada Automàtica) i tren-terra.
Es tracta d'una infraestructura singular donada la seva ubicació a gran altitud, la seva longitud, les condicions climàtiques i les desfavorables geologia i hidrogeologia de la zona.
Entre aquestes problemàtiques, destaquen les filtracions d'aigua que originen patologies estructurals que afecten el revestiment del túnel com a conseqüència, entre d'altres, dels processos de gel i desgel.
Per a la reconstrucció del revestiment, es planteja prèviament la captació de les aigües d'infiltració en la superfície exterior de l'arc o volta del revestiment actual, mitjançant drens radials de 3 m de longitud.
Aquests drens, amb un diàmetre de 6 cm, es faran a través de perforacions en les quals s'introdueix una canonada ranurada envoltada en un geotèxtil.
Per a l'execució del drenatge longitudinal, es proposa la realització de la cuneta en el costat dret en les zones d'actuació, pel que serà necessari demolir la cuneta existent i donar continuïtat amb la nova, un cop finalitzada la reconstrucció del revestiment.
Al costat esquerre, on no s'ha pogut detectar l'existència de cuneta sota el balast, es planteja excavar la rasa necessària per a la reconstrucció del revestiment, i posteriorment col·locar una canonada dren envoltada amb un geotèxtil i grava.
Aquesta canonada ha de tenir continuïtat per desguassar, connectant el drenatge existent en aquest costat, o travessant per sota de la via per a connectar amb la cuneta del costat dret.
A més, es duran a terme el sanejament de zones amb risc de caigudes de material, el monitoratge amb la col·locació de testimonis, la instrumentació i sondejos de reconeixement geotècnic on existeixin deformacions del revestiment actual, així com actuacions especials del tractament de la superfície exterior de l'arc o volta del revestiment amb injeccions de ciment que es realitzaran en zones puntuals del túnel.
Per a poder dur a terme la reparació del revestiment, serà necessari desmuntar la via (carril i travesses), catenària i instal·lacions de seguretat del túnel, per a la seva posterior reposició una vegada finalitzades les actuacions.
De la mateixa forma, es protegirà el cable de fibra òptica que discorre per l'interior del túnel, donat que no pot quedar sense servei.
A les poblacions de Planoles, Urtx-Alp i La Molina es modificarà el punt d'estacionament per fer més àgil i ràpida la pujada i baixada de viatgers.
Així mateix, el transport per carretera comportarà un increment del temps de viatge d'uns 50 minuts.
Adif i Renfe reforçaran la informació als usuaris mitjançant el personal d'atenció al client.
En aquest sentit, el dispositiu preveu la incorporació de 10 persones d'informació per orientar i guiar els clients.
També es reforçarà la cartelleria i els missatges en teleindicadors, estacions, trens, màquines auto venda i megafonia.
Tota la informació sobre aquestes modificacions del servei es podran consultar als webs www.rodaliesdecatalunya.cat, www.renfe.com i www.adif.es (apartat Estat de la Xarxa), al telèfon d'informació 900 41 00 41, a les Apps Rodalies de Catalunya i Adif en tu móvil, així com a les xarxes socials (, i ).